पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना मरीज काे एसकेएमसीएच में भर्ती कराने के लिए वहां पहुंचने के बाद भी 2-2 घंटे तक बाहर ही इंतजार करना पड़ता है। इस दाैरान कई की माैत एंबुलेंस में ही हाे जा रही है, ताे कई की इलाज शुरू हाेते-हाेते। 30 प्रतिशत मरीज भर्ती के एक घंटा ताे 40 प्रतिशत एक-दो दिन में दम तोड़ दे रहे हैं। डेड बाॅडी की पैकिंग व ट्राली के लिए रुपए मांगे जाते हैं जिससे कई परिजन शव काे स्वयं उठाकर ले जाते हैं। बुधवार को काेराेना वार्ड-1 में करजा थाना क्षेत्र के मृत्युंजय कुमार की मौत भर्ती हाेने के आधा घंटा के भीतर हो गई।
उसके पहले परिजनाें काे कोविड वार्ड के बाहर मरीज काे लेकर 2 घंटे तक एंबुलेंस में ही प्रतीक्षा करनी पड़ी। भर्ती हाेने पर आधा घंटा तक नर्सिंग स्टाफ ने दवा-सूई तक नहीं दी। मौत के बाद डेड बॉडी की पैकिंग व ट्रॉली के लिए रुपए मांगे जाने पर परिजनाें ने हंगामा किया। परिजनाें का आरोप था कि एक तो मरीज का इलाज नहीं हुआ। भर्ती के लिए बाहर 2 घंटे तक मरीज तड़पता रहा। दूसरा मरने के बाद कदम-कदम पर रुपए मांगे जा रहे। काेराेना मरीज को सूई-दवा देने मे नर्सिंग स्टाफ लापरवाही बरतते हैं। इस कारण भी मरीज की मौत हो जा रही है। मालूम हो कि एसकेएमसीएच मे अबतक 210 से अधिक मरीज की मौत हो चुकी है। इधर, एसकेएमसीएच अधीक्षक डॉ. बाबूसाहेब झा ने कहा कि ऐसी कोई शिकायत नहीं मिली है। सीसीटीवी कैमरे की पड़ताल करके कार्रवाई की जाएगी।
इस तरह रजिस्ट्रेशन से लेकर भर्ती तक जूझते रहते हैं परिजन
एसकेएमसीएच में आमताैर पर रेफर या अन्य गंभीर मरीज पहुंचते हैं। उन्हें लेकर वहां पहुंचने पर परिजन काे पहले रजिस्ट्रेशन कराना होता है। फिर उन्हें ही बेड की जानकारी के लिए कोविड-19 वार्डाें में घूमना पड़ता है। किस वार्ड में बेड खाली है इसकी जानकारी डॉक्टर को देनी हाेती है। मरीज का पल्स व ऑक्सीजन लेवल चेक करके डॉक्टर को वही बताते हैं। इसके बाद जब डॉक्टर मरीज को देखने के लिए बुलाते हैं ताे परिजन काे ट्रॉली कर्मचारी की तलाश करनी हाेती है। ट्रॉली मिलने पर मरीज काे डॉक्टर के पास ले जाते हैं। फिर डॉक्टर देखने के बाद मरीज को भर्ती करते है। प्रक्रिया वहीं खत्म नहीं हाेती। परिजन काे भर्ती वाला पेपर लेकर फिर रजिस्ट्रेशन काउंटर पर जाना पड़ता है। तब वह पेपर नर्सिंग स्टाफ तक पहुंचता है। ये सभी प्रक्रियाएं पूरी करते-करते कम से कम 2 घंटे लग जाते हैं। नतीजतन गंभीर हालत वाले मरीज दम तोड़ देते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn